**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. január 17-ei** ülésére

Tárgy: Batthyány tér 4/F. 4/17. lakás felújítása

**Tisztelt Képviselő-testület!**

A Batthyány tér 4/F. 4/17. önkormányzati lakás felújítását többedik ízben tárgyaljuk, mint ismert, több mint 30 év után kiköltöztek a lakók. Az épület jelen állapotában nem kiadható. A 351/2024. (XI.08.) KVÖKt. határozatban elvi szinten támogatták a 2870 Kisbér, Batthyány tér 4/F. 4/17. szám alatti komfortos önkormányzati bérlakás előterjesztésben szereplő felújítási munkálatainak elvégzését és utasították a Kisbéri Városigazgatóságot a részletek kidolgozására. A 394/2024. (XII.13.) KVÖKt. határozatban döntés született többek között arról, hogy a lakás fűtési rendszerének kialakítása kapcsán tegyünk javaslatot.

A Városigazgatóság költségkalkulációjában a gázfűtési rendszer kialakítására György János bruttó 2.200.000,- Ft. összegű ajánlatát szerepeltette. Felmerült, hogy a gázfűtés helyett alternatívaként a klímával történő fűtést vizsgáljuk meg.

Az önkormányzattal szerződéses viszonyban álló Jámbor-Vill Bt. a helyszínt megtekintve megállapította, hogy a lakótömb felszálló méretlen fővezetékét cserélni szükséges, jelen állapotában az a lakás hálózatfejlesztésére nem ad lehetőséget. A felszálló méretlen fővezeték cseréjéhez a teljes lakóközösség hozzájárulása (anyagi is) szükséges.

A lakásunk lekötése 15 A, amit fejleszteni kellene.

A lakás belső villanyszerelési munkálataira (a klímához szükséges vezetékezés kiépítését is tartalmazza) bruttó 2.123.034,- Ft. összegű ajánlatot kaptunk, a tömb felszálló méretlen fővezetékének cseréje 2-3 millió forint.

Amíg a tömb felszálló méretlen fővezetékének cseréje meg nem történik, addig a klímát Jámbor úr nem javasolja felszerelni, ezért a gázfűtés kialakítására az önkormányzat fűtésszerelőjétől, Ganzler Gábortól kértünk ajánlatot. Szóban 2 millió forintra becsülte a kiépítést.

A lakás rendbetétele mindezeket figyelembe véve ~ bruttó 6.632.034,- Ft. + a tömb felszálló méretlen fővezeték cseréjének ránk eső része.

A bizottsági ülésen Bacher Gyula bizottsági tag elmondta, hogy azon tömb másik lakásába tavaly szerelt klímát, annak hálózatra történő rákötése nem okozott gondot.

A gázfűtés kialakítására várjuk az ajánlatot, a tömb közös képviselőjével az egyeztetés folyamatban.

Kérem Tisztelt Képviselő-testületet, hogy a Jámbor-Vill Bt. által leírtakat szíveskedjen tudomásul venni és a tömb közös képviselőjének tájékoztatását figyelembe véve, a gázfűtés kialakítására szóló ajánlat ismeretében szíveskedjen döntést hozni a fűtés tekintetében, továbbá a Jámbor-Vill Bt-től rendelje meg a lakás belső villanyszerelési munkáit az ajánlatukban szereplő bruttó 2.123.034,- Ft. összegen.

Kisbér, 2024. december 10.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a 2870 Kisbér, Batthyány tér 4/F. 4/17. szám alatti önkormányzati bérlakás belső villanyszerelési munkáinak elvégzését megrendeli a Jámbor-Vill Bt-től az ajánlatában szereplő bruttó 2.123.034,- Ft. összegen.

a 2870 Kisbér, Batthyány tér 4/F. 4/17. szám alatti önkormányzati bérlakásban a *gázfűtés kialakítását megrendeli Ganzler Gábortól az ajánlatában szereplő ………….. összegen. / a klímával történő fűtés kialakítására ajánlatok bekérésére utasítja a Kisbéri Közös Önkormányzati Hivatalt. (amennyiben a tömb felszálló méretlen fővezetékének cseréje megvalósul)*

a 2870 Kisbér, Batthyány tér 4/F. szám alatti tömblakás felszálló méretlen fővezetékének cseréjét támogatja elvégezni, annak lakásarányos költségét vállalja megfizetni.

utasítja a Kisbéri Közös Önkormányzati Hivatalt a fenti feltételeket tartalmazó szerződések előkészítésére és felhatalmazza a város polgármesterét azoknak az aláírására.

a felújítások költségét a 2025. évi költségvetésben rendeli el tervezni.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző